**Årsmøte**

**NSK avd. Østfold**

Milligram pub og cafè

12. februar kl. 18.30

Åpning ved leder

Saksliste

1. Valg av møteleder
2. Valg av referent
3. Valg av tellekorps
4. Valg av 2 personer til å underskrive protokollen
5. Årsberetning 2019
6. Regnskap 2019
7. Budsjett 2020
8. Innkomne forslag
9. Valg

**Årsberetning 2019**

Norsk Spaniel Klub avd. Østfold

**Styret i Norsk Spaniel Klub 2019 har bestått av:**

Leder: Nina Hagen-Johnsrød

Nestleder: Tonje Lillefoss

Styremedlem/kasserer: Hilde Rognlien

Styremedlem Tom Lassen

Styremedlem: Anne Myhre

Varamedlem: Marie Aadalen

Varamedlem/sekretær: Vibeke Kvisler

**Medlemmer**:

I 2019 hadde avdelingen 134 medlemmer herav 7 husstandsmedlemmer, det er en nedgang på 7 medlemmer fra 2018.

**Representasjon:**

Nina Hagen-Johnsrød og Hilde Rognliendeltok på NSK’s representantskapsmøte i 2019.

**Styret:**

Styret har hatt 7 styremøter i løpet av 2019. 2 av de ekstraordinære styremøter, et i forbindelse med ekstraordinært årsmøte 2019, og et i forbindelse med «hundesykdommen» i høst. Vi har i tillegg brukt den lukkede fb-gruppen vår til lettere styresaker som har dukket opp i løpet av året, samt å følge opp vedtak fattet på styremøtene.

**Aktiviteter i avdelingen**

**Kurs:**

 **Blodsporkurs:** Avdelingen har holdt helgekurs i blodspor i mars med fulltegnet kurs med 8 deltakere. Kurset har som vanlig blitt avholdt med Nina Hagen-Johnsrød og Vibeke Kvisler som instruktører.

 **Jaktanleggskurs:** Avdelingen avholdt JAL-kurs i juni med June Olsen fra avdeling Telemark som instruktør. 6 deltagere fikk nyte godt av hennes lange erfaring. Fra styret stilte Tonje Lillefoss.

 **Klippekurs:** Noe vi fikk gjennomført senhøstes, var klippekurs med Solveig Holth fra avdeling Oslo. Dessverre ble det bare 3 påmeldte denne dagen, 2 welsh springer spaniels og 1 cocker spaniel. Disse fikk et flott kurs, varm lunsj og mye lærdom. Kurset ble avholdt i “varmestua” til Middagsåsen skisenter i våler. Et flott lokale med nok av plass. Hilde Rognlien var styrets representant.

**Treninger:**

Nina Hagen-Johnsrød og Vibeke Kvisler har holdt 3 blodsportreninger i løpet av sesongen, med 7-10 deltagere på hver trening. Disse treningene har vært gratis for NSK-medlemmer.

**Prøver:**

**Blodsporprøve:** Årets blodsporprøve blir vanligvis avholdt i mai, men ble i 2019 flyttet til august på grunn av en sammenrast bro inn til prøveområdet. Av 50 påmeldte fikk 30 plass på prøven + 1 reserve. 25 + 1 i åpen klasse, og 5 i eliteklasse. Årets prøvevinner i Eliteklassen var Cocker spaniel Gloslibråtens Elli med fører Tonje Mørkhagen, Åpenklassevinner var wachtelhund Holley med fører Arne Sandnes. Nytt av året er Eliteklasse, dette er et lenger spor som krever mer av sporleggerne. Dette er et stort arrangement og nesten alle i styret stilte enten til forberedelser før prøven, eller på selve dagen. Vi er takknemlige for at folk også utenfor styret stiller opp, her må spesielt Ole Lagerstedt og Ketil Hagen-Johnsrød nevnes av våre medlemmer, pluss de dommerne som stiller opp hvert år, og som også legger spor dagen før til prøven, dette er hjelp vi setter stor pris på.

**Jaktanleggsprøve:** I august ble avdelingens jaktanleggsprøve avholdt i et voldsomt regnvær. Wenche Farstad var dommer for dagen og fikk litt av en dag med værguder som absolutt ikke var med oss. Prøven ble avholdt i Våler, ved “Hver gang vi møtes”-gården på Kjærnes. Vi fikk låne en grillhytte der, og det var godt for deltagerne å varme seg foran bålet i pausene. Det var 12 deltagere, hvorav 8 gikk til premiering. Fra styret stilte Nina Hagen-Johnsrød og Hilde Rognlien, vi fikk god hjelp fra Ketil Hagen-Johnsrød som var med som skytter og “andekaster”.

**Utstilling:** Årets utstilling ble som kjent avlyst helt i siste liten. Dommerne var i flyet på vei over fra Australia den dagen hvor nyheten ble sluppet i media. Vi valgte å avlyse på torsdagen, på fredag ble det avgjort av NKK at alle arragementer skulle avlyses. I samarbeid med hovedstyret, avdeling Oslo og NKK ble det etter hvert klart at force majeur skulle gjelde, og utstillerne fikk igjen 50% av påmeldingsavgiften. Det er aldri noe gøy å måtte avlyse arrangementer man har jobbet hardt for å gjennomføre og som man gleder seg til, men hundenes helse og sikkerhet kommer selvsagt først. Vi retter en stor takk til alle for at de utviste tålmodighet med styret i noe som var en helt ny situasjon for alle, og vi vil også rette en stor takk til NKK for hvordan de håndterte situasjonen, vi fikk raske tilbakemeldinger på alle spørsmål vi hadde, og informasjonsflyten ut til klubbene via mail var massiv.

Vi hadde tanker om flere arrangementer på høsten, men det ble dessverre noe amputert på grunn av sykdommen som herjet en stund.

**Økonomi:** Økonomien i avdelingen har vært stabil gjennom hele 2019. Selv uten inntekter fra utstillingen, har avdelingen en solid økonomi.

**Salgsartikler:** Vår lille butikk med diverse hundeutstyr er fortsatt i drift og har vært med på de fleste arrangement avdelingen har avholdt.

**Annet:** For neste år er foreløpig disse aktivitetene spikret. Utstilling som vanlig i september, med Denise Branch og Michelle Scott, Canada som dommere. Ordinær sporprøve avholdes 24. Mai, Ole Lagerstedt og Vibeke Kvisler stiller også som dommere for avdelingen på bevegelig sporprøve, 1 prøveperiode på våren og en før jaktsesongen starter.

Vibeke Kvisler avsluttet i august sine aspirantarbeider som dommer for blod- og fersksporprøver, og styret gratulerer henne som autorisert ettersøksdommer.

Norsk Spaniel Klub avd. Østfold

Styret

**Innkommet forslag**

Forslag til RS

1: Avlsrettningslinjene.

NSK må få en mer helhetlig og ryddig politikk mht avlsanbefalinger en det som er tilfelle i dag.

Raser med samme utfordringer bør ha ens regler å forholde seg til.

Jeg foreslår at klubben vedtar krav om en kjent HD status på samtlige av klubbens raser. Likeledes en anbefaling om at en hund med HD pares med en hund med A-hofter.

Pr i dag er Amerikansk cocker fritatt for krav om kjent status. Dette er underlig ettersom HD problemet også eksisterer, og i denne rasen.

Det står i RAS: «HD ser ut til å ha en relativt høy forekomst»

Amerikanere er rtg både med middels og med sterk grad HD.

Rasen har større gen bredde og kan på ingen måte sies å være mer befengt med sykdommer en noen av de små Spaniel rasene.

Uten en kjent status risikerer man at problemet forverres. At to hunder med HD pares med hverandre.

Det kan ikke være slik i NSK at raser som har sterke talspersoner blir behandlet annerledes en raser som ikke har det. NSK må behandle felles problemer på lik måte.

2: Forslag mht utstillings premiering.

Kravet i dag sløyfes. Å pare to hunder med VG gir ingen forbedring av rasene. Og det er beklagelig at oppdrettere skal vise til å ha et «NSK – godkjent kull», om de parer to individer med en slik premiering. Likeledes utelukkes noen fargeblandete hunder av høy kvalitet bort fra avlen. I cocker-rasenes historie ser vi at slike hunder har hatt en enorm betydning for rasen. Svært mange topphunder har slike hunder i stamtavlene.

Dersom utstillingskrav ønskes, forlanges det at en foreldrene har CK premiering.

3; Kravet i dag om at alle klubbens medlemmer skal følge avlskravene endres fra «skal» til «bør».

Årsak: det er allerede beklagelig at så mange oppdrettere, spesielt av cocker-rasene velger å stå utenfor NSK. Synd å miste flere. Klubben mister da sin påvirkningsmulighet.

4: Oppdrettere som derimot ønsker å stå på oppdretterlisten, eller benytte seg av valpeformidlingen skal følge kravene.

Kari G. Hansen

**Valgkomiteens forslag**

Leder: Hilde Rognlien (ny, 1 år)

Nestleder: Therese A. Christiansen (ny, 2 år)

Styremedlem: Arne-Rino Bergli (ny, 2 år)

Styremedlem: Anne Myhre (1 år, ipv)

Styremedlem: Stine Myrrusten (1 år)

Varamedlem: Marie Aadalen (1år)

Varamedlem: Helle Skrattalsrud (1år)

Tidsintervallene er foreslått da avtroppende leder bare har fungert i ett år, og et av styremedlemmene valgte å gå av etter ett år. Hensikten er å komme ajour med intervallene og sikre at styret har kontinuitet.

Revisor: Terje Evensen (1 år)

Vararevisor: Anne Christine Stumberg Larssen (1 år)

Representanter til RS:

1. Hilde Rognlien

2. Anne L. Buvik

3. Nina Hagen-Johnsrød

Vararepresentanter:

1. Vibeke Kvisler
2. Stine Holt
3. Therese A. Christensen

Valgkomité:

Leder: Anne L. Buvik (2 år)

Medlem: Nina Hagen-Johnsrød (1 år)

Medlem: Stine Holt (1 år)

Varamedlem: Vibeke Kvisler (1 år)